**NÁRODNÁ RADA SLOVENSKEJ REPUBLIKY**

VI. volebné obdobie

**Návrh**

**zákon**

z ... 2014,

**ktorým sa mení a dopĺňa zákon č. 137/2010 Z. z. o ovzduší v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 137/2010 Z. z. o ovzduší v znení zákona č. 318/2012 Z. z. a zákona č. 180/2013 Z. z. sa mení a dopĺňa takto:

1. V § 1 ods. 1 písm. b) sa za slovo „činnosťou“ vkladá čiarka a slová „pri obťažovaní obyvateľstva zápachom“.
2. Za § 4 sa vkladá § 4a, ktorý vrátane nadpisu znie:

**„§ 4a**

**Prípustná miera obťažovania zápachom**

1. Prípustná miera obťažovania zápachom je stav pachových znečisťujúcich látok v ovzduší, ktorý sa má dosiahnuť použitím najlepšej dostupnej techniky a odstraňovaním alebo obmedzovaním obťažujúceho pachového vnímania.
2. Prípustná miera obťažovania zápachom nie je dodržaná, ak:
3. obťažovanie zápachom namieta najmenej 20 osôb bývajúcich alebo pracujúcich v oblasti, v ktorej dochádza k obťažovaniu zápachom,
4. aspoň u jedného z prevádzkovateľov veľkých zdrojov alebo prevádzkovateľov stredných zdrojov sa preukáže porušenie povinnosti podľa tohto zákona,
5. príslušné obecné zastupiteľstvo vydá súhlas podľa osobitného predpisu.9a)
6. Okresný úrad na základe podnetu podľa odseku 2 písm. a) začne konanie o udelení pokuty uvedenej v § 30 ods. 3 písm. a) a odseku 5.“.

Poznámka pod čiarou k odkazu 9a znie:

„9a) § 4 ods. 3 písm. d) zákona Slovenskej národnej rady č. 369/1990 Zb. o obecnom zriadení v znení neskorších predpisov.“.

1. V § 15 sa odsek 1 dopĺňa písmenom ad), ktoré znie:

„ad) dodržiavať prípustnú mieru obťažovania zápachom podľa § 4a ods. 1.“.

1. V § 30 ods. 3 písm. a) sa slová „u) a w)“ nahrádzajú slovami „u), w) a ad)“.
2. V § 30 ods. 5 sa slová „t) a u)“ nahrádzajú slovami „ t), u) a ad)“.

**Čl. II**

Tento zákon nadobúda účinnosť 1. novembra 2014.